《游永济寺》
清代·赵怀玉

重溯游踪卅载更，恰来初地认题名。暗泉时向岩前滴，老树都从石罅生。

僧俗那能离世障，花残犹自媚春晴。忘情我羡娑罗子，红豆空劳泪结成。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。